In die jongste uitspraak oor die onderwerp het die rektor van die Vrystaatse Universiteit, prof. Jonathan Jansen, gesê dié lessie het Suid-Afrika groot skade berokken.
Gesindhede is die mees belangrike saak, en versoening tree eers in as die gesindhede aan weerskante reg is. Dit plaas groot verantwoordelikhede op politieke en gemeenskapsleiers om selfs onpopulêr te wees wanneer die sloper van gesindhede in die bek geruk word. Wat dit betref, het die ANC liederlik verbrou – eers deur Malema met sy haatspraaklied te steun en die appèlproses nog in swang is, en deur Malema nie straf oor hy wit mense misdadigers noem nie.
Niemand sal die georganiseerde landbou kan verkwalik as eers gewag word om te kyk of die oggend- en aandpraatjies ooreenstem nie. Die rede is te vind in die oggend- en aandpraatjies van nie net die huidige minister nie, maar ook vorige landboupolitici soos wyle Dirk du Toit.
ŉ Saak teen die speaker van die nasionale vergadering, Baleka Mbete, oor die onderbreking van die uitsending van die staatsrede vroeër vanjaar, is Donderdag uitgegooi in die hooggeregshof in die Wes-Kaap.
Die applikante het getuig die parlementêre beleid om nie onparlementêre gedrag en ernstige wanorde uit te saai nie, is ongrondwetlik omdat dit die publiek verhoed om te sien wat regtig in die parlement gebeur.
Tydens pres. Jacob Zuma se staatsrede vroeër vanjaar het die parlementêre beelduitsending nie gewys hoe die lede van die Ekonomiese Vryheidsvegters (EFF) hardhandig uit die parlement verwyder is nie. Die videodekking het slegs op Mbete en die Nasionale Raad van Provinsies-voorsitter, Thandi Modise, gefokus.
Die hooggeregshof het egter bevind die parlementêre uitsaaibeleid ooreenstem met die grondwet en ingestel is om die waardigheid van die nasionale vergadering te beskerm.
Die ANC het die hofuitspraak verwelkom. Stone Sizani, hoofsweep van die party, het gesê die parlement respekteer die media se regte soos in die grondwet vervat en “sal nooit onnodig die media se bedrywighede verhinder binne sy distrikte nie”. Hy het bygevoeg dat dit die parlement se plig is om nooit die chaotiese en oproerige gedrag van LPs goed te keur nie.